**აჭარის ავტონომიური რესპუბლიკის განათლების, კულტურისა და სპორტის სამინისტროს საქვეუწყებო დაწესებულება \_ საარქივო სამმართველოს და მისი ტერიტორიული ორგანო**

**- არქივების 2025 წლის ძირითად ღონისძიებათა გეგმის**

**გ ა ნ მ ა რ ტ ე ბ ი თ ი ბ ა რ ა თ ი**

აჭარის ავტონომიური რესპუბლიკის განათლების, კულტურისა და სპორტის სამინისტროს საქვეუწყებო დაწესებულება \_ საარქივო სამმართველოს და მისი ტერიტორიული ორგანო \_ არქივების 2025 წლის ძირითადი ღონისძიებათა გეგმა შედგენილია საქართველოს ეროვნული არქივის მიერ შემუშავებული საარქივო დაწესებულებების მუშაობის დაგეგმვის რეკომენდაციებით და მითითებით.

ღონისძიებათა გეგმა მოიცავს საარქივო დარგის განვითარების ძირითად მიმართულებებს კერძოდ: დოკუმენტების შენახვის უზრუნველყოფას, განსაკუთრებულად ღირებულების მქონე დოკუმენტების გამოვლენას, დოკუმენტების არსებობისა და მდგომარეობის შემოწმებას, სამეცნიერო-საცნობარო აპარატის შექმნის უზრუნველყოფას, დოკუმენტების შემფასებელ ექსპერტიზას, დოკუმენტების ანაწერების გადამუშავებას, მიზნობრივ ექსპერტიზას, ეროვნული საარქივო ფონდის ფორმირებას, უწყებებში დოკუმენტების შენახვას და საქმისწარმოების ორგანიზაციას, დოკუმენტების სამეცნიერო-ტექნიკურ დამუშავებას, საარქივო დოკუმენტების ელექტრონულ ვერსიებზე გადაყვანას (დიგიტალიზაცია), გამოყენებას და პუბლიკაციას, სამეცნიერო-მეთოდურ მუშაობას, მატერიელური-ტექნიკური ბაზის განვითარებას.

საორგანიზაციო და ანალიტიკური მუშაობის დარგში საარქივო სამმართველოს და მისი ტერიტორიული ორგანო \_ არქივების (ქობულეთი, ხელვაჩაური, ქედა, შუახევი, ხულო) თანამშრომლებისთვის 2025 წლისათვის გაგრძელდება საქართველოს კანონის ,,ეროვნული საარქივო ფონდისა და ეროვნული არქივების შესახებ“ და სხვა კანონქვემდებარე ნორმატიული აქტების მეთოდური სწავლება.

ეროვნული საარქივო ფონდის დოკუმენტების დაცვის უზრუნველყოფისა და აღრიცხვის დარგში დასრულდება ამჟამად აღმოუჩნელად აღრიცხულ საქმეთა დაძებნის ღონისძიებები, გაგრძელდება მუშაობა რუსულ ენაზე შდგენილი ანაწერების სახელმწიფო ენაზე თარგმნისათვის. გაგრძელდება მუშაობა დაკომპლექტების წყარო-დაწესებულებების მოქმედი სიების დასაზუსტებლად. შენახვის ზღვრული ვადებით დადგენილი ვადის ზევით დაცული დოკუმენტების ექსპერტიზის, ლიკვიდირებული ორგანიზაციების, დაწესებულებების დოკუმენტების სამეცნიერო-ტექნიკურად წესრიგში მოყვანისა და შესაბამის არქივში ჩასაბარებლად - განხორციელების მიზნით.

საარქივო სამმართველოს 2025 წლის გეგმით გათვალისწინებულია: ვებ-გვერდის შევსება მნიშვნელოვანი სიახლეებით, ფოტოების შერჩევა-განთავსება, ჟურნალ ,,არხეიონი“-ს ერთი ნომრის და 2024 წლის განმავლობაში ჩატარებული მუშაობის ანგარიში - ბუკლეტის მომზადება-გამოცემა.

საარქივო სამმართველოსა და ტერიტორიულ ორგანო \_ არქივებში ლოკალური ქსელის მართვა და განვითარება, სასერვისო სისტემის პროექტირება, განვითარება და სხვა.

**1\_ დოკუმენტების დაცვა და შენახვა**

1. ეროვნული საარქივო ფონდის დოკუმენტების დაცვისა და შენახვის უზრუნველსაყოფად დაგეგმილია 2025 წელს **ყდაში ჩასმა-ჩაკერება** ჩაუტარდეს სულ 28 127 შ/ერთეულს. მათ შორის საარქივო სამმართველოში 19 252 შ/ერთეულს, სამმართველოს ტერიტორიულ ორგანო - არქივებში 8875 შ/ერთეულს (დანართი 1.1.ა)

მარტივი რესტავრაცია ჩაუტარდება ქაღალდისფუძიან 190 შ/ერთეულის 20753 ფურცელს (დანართი 1.1.ბ)

1. განსაკუთრებული ღირებულების მქონე დოკუმენტების გამოვლენა

განსაკუთრებული ღირებულების მქონე დოკუმენტების გამოვლენის მიზნით, 2025 წელს საარქივო სამმართველოს ცენტრალურ არქივში გადათვალიერდება ქ. ბათუმის მერიის 2011-2013 წლების მართველობითი ხასიათის 557 შ/ერთეული, ასევე, განსაკუთრებული ღირებულების მქონე ფოტოდოკუმენტების გამოვლენის მიზნით გადათვალიერდება 100 შ/ერთეული ფოტოდოკუმენტი და 100 შ/ერთეული ფონოდოკუმენტი. ( დანართი 1.2)

1. დოკუმენტების არსებობისა და მდგომარეობის შემოწმება

2025 წელს, დოკუმენტების არსებობისა და მდგომარეობის შემოწმება ჩაუტარდება სულ 65 ფონდის 29409 შ/ერთეულს. მათ შორის საარქივო სამმართველოს ცენტრალურ არქივში დაცული 37 ფონდის 18807 შ/ერთეულს. ხოლო, სამმართველოს ტერიტორიული ორგანოს არქივებში 28 ფონდის 10602 შ/ერთეულს. (დანართი 1.3).

**II \_ დოკუმენტების საინფორმაციო \_ საძიებო სისტემის**

**შექმნა და განვითარება**

1. დოკუმენტების საინფორმაციო-საძიებო სისტემის განვითარების მიზნით, აჭარის არ საარქივო სამმართველოს ცენტრალურ არქივში იგეგმება 1900 შ/ერთეული ფოტოდოკუმენტის აღწერა.
2. **დოკუმენტების ანაწერების გადამუშავება**

აჭარის ავტონომიური რესპუბლიკის საარქივო სამმართველოს ცენტრალურ არქივსა და ტერიტორიული ორგანოს არქივებში, ფონდების ანაწერების გაუმჯობესება-გადამუშავება ჩაუტარდება სულ 12 ფონდის 3 782 შ/ერთეულს, აქედან სულ მმართველობითი ხასიათის 11 ფონდის 3638 საქმეს, პირადი შემადგენლობის 1 ფონდის 144 საქმეს. მათ შორის საარქივო სამმართველოში გაუმჯობესება - გადამუშავება ჩაუტარდება მმართველობითი ხასიათის 6 ფონდის 2414 შ/ე, ტერიტორიულ ორგანოს არქივებში სულ 6 ფონდის 1368 საქმეს, აქედან მმართველობითი ხასიათის 5 ფონდის 2454 შ/ე, პირადი შემადგენლობის 1 ფონდის 144 საქმეს. (დანართი 2.5).

1. დოკუმენტების კატალოგიზაცია 2025 წელს არ იგეგმება.

სამმართველოს ცენტრალური არქივის შესაბამისი განყოფილების მიერ 2024 წლის აპრილამდე \_ თანახმად ეროვნული არქივის გენერალური დირექტორის 2009 წლის ნოემბრის #61-ძს ბრძანებით დამტკიცებული წარსადგენი საგეგმო, საანგარიშო და სააღრიცხვო დოკუმენტაციის ტაბელისა, განსაზღვრულ ვადაში მომზადდება სტატისტიკური ანგარიშები \_ საარქივო სამმართველოსა და ტერიტორიული ორგანოს არქივებში, ეროვნული საარქივო ფონდის დოკუმენტების შენახვის ორგანიზაციის შესახებ (ფორმა #3 არქივის პასპორტი) და ცნობა არქივში დაცული ფონდების შემადგენლობისა და რაოდენობაში მომხდარი ცვლილებების შესახებ.

**III \_ ეროვნული საარქივო ფონდის ფორმირება**

1. აჭარის ავტონომიური რესპუბლიკის საარქივო სამმართველოს ცენტრალურ არქივში და ტერიტორიულ ორგანოს არქივებში 2025 წლისთვის დაგეგმილია სულ 2663 შ/ერთეულის მიღება, მათ შორის მმართველობითი 2018 საქმე, პირადი შემადგენლობის 645 საქმე. საარქივო სამმართველოს ცენტრალურ არქივში მიღებული იქნება სულ 1557 საქმე, მათ შორის მმართველობითი ხასიათის 1127 საქმე, პირადი შემადგენლობის 430 საქმე, ხოლო ტერიტორიულ ორგანოს არქივებში მიღებული იქნება სულ 1106 საქმე, აქედან მმართველობითი ხასიათის 891 საქმე, პირადი შემადგენლობის 215 საქმე ( დანართი 3.7).

ასევე 2025 წელს სახელმწიფო შენახვაზე მიღებული იქნება სულ 1780 შ/ერთეული ფოტოდოკუმენტი, მათ შორის სამმართველოს ცენტრალურ არქივში 1700 შ/ე, ხოლო ტერიტორიულ ორგანოს არქივებში 80 შ/ერთეული ფოტოდოკუმენტი.

2025 წელს დაგეგმილია სულ 25 დაწესებულება-ორგანიზაციის საქმეთა მეცნიერულ-ტექნიკურიდ დამუშავება:სამმართველოს მიერ დამუშავდება 13 ორგანიზაციის საარქივო დოკუმენტები და პოეტის, მწერლისა და საზოგადო მოღვაწის ფრიდონ იშიღის ძე ხალვაშის პირადი წარმოშობის ფონდის მიღება, ხოლო ტერიტორიული ორგანოს არქივების მიერ მეცნიერულ-ტექნიკურად დამუშავდება 12 ორგანიზაციის საარქივო დოკუმენტები.( დანართი 3.7, ე).

საქართველოს ეროვნული არქივის დავალებით განხორციელდება საარქივო საქმისა და საქმისწარმოების მდგომარეობის შემოწმება აჭარის ავტონომიური რესპუბლიკის ადგილობრივ თითმმართველობას დაქვემდებარებულ ა(ა)იპ-ებში და შემოწმების ცნობები წარმოდგენილი იქნება 2025 წლის 1 ოქტომბრისთვის.

1. **მიზნობრივი შემფასებელი ექსპერტიზა.**

2025 წელს მიზნობრივი შემფასებელი ექსპერტიზა ჩაუტარდება სულ პირადი შემადგენლობის 33 ფონდის 2373 შ/ერთეულს. აქედან სამმართველოს ცენტრალურ არქივში ჩაუტარდება პირადი შემადგენლობის 4 ფონდის 110 შ/ერთეულს, ხოლო ტერიტორიული ორგანოს არქივებში სულ 29 ფონდის 2263 შ/ერთეულს (დანართი 3. 8 ა. გ.)

მიზნობრივი ექსპერტიზა ჩაუტარდება ასევე სამმართველოს ცენტრალურ არქივსა და ტერიტორიული ორგანოს არქივებში შემოტანილი ლიკვიდირებული დაწესებულება-ორგანიზაციების დაუმუშავებელ შესანახ საქმეებს.

1. **საექსპერტო-შემმოწმებელი კომისიის** **მიერ 2025 წელს დაწესებულებების, ორგანიზაციებისა და საწარმოების საქმეთა ანაწერების დამტკიცება (შეთანხმება).**

საექსპერტო-შემმოწმებელი კომისიის მიერ 2025 წელს განხილული იქნება ორგანიზაცია-დაწესებულების საარქივო დოკუმენტების ანაწერები, სულ 2730 შ/ერთეულზე. მათ შორის: მმართველობითი 2075 შ/ერთეული, პირადი შემადგენლობის 655 შ/ერთეული, 1780 შ/ერთეული ფოტოდოკუმეტი.

სშკ-ს სხდომებზე განხილული იქნება დაწესებულებების საქმისწარმოების ინსტრუქციები, საქმეთა ნომენკლატურები, საუწყებო არქივების და საექსპერტო კომისიების დებულებები.

2025 წელს გაგრძელდება მუშაობა დაკომპლექტების წყარო ორგანიზაციებსა და დაწესებულებებში, მათ სისტემაში შემავალ საჯარო და საჯარო სამართლის იურიდიულ პირებში საქმისწარმოების მდგომარეობის, საქმეთა ფორმირების, დოკუმენტების აღრიცხვის მდგომარეობის, მათი დამუშავების ხარისხის და დაცვის კონტროლის უზრუნველსაყოფად.

დაწესებულებათა საქმისწარმობისა და არქივზე პასუხისმგებელი პირებისთვის ჩატარდება სემინარი, მეცადინეობები \_ საარქივო საკანონმდებლო ბაზის, საარქივო წესების შესწავლის, მისი პრაქტიკული გამოყენების მიზნით. გაგრძელდება მუშაობა იმ საზოგადოებრივი ორგანიზაციებისა და კერძო სამართლის იურიდიული პირების, მოქალაქეების პირადი წარმოშობის დოკუმენტების გამოსავლენად, რომლებიც წარმოადგენენ ეროვნული საარქივო ფონდის შევსების წყაროს.

**IV ეროვნული საარქივო ფონდის დოკუმენტების გამოყენება**

საარქივო დოკუმენტების გამოყენების და საცნობარო მუშაობის სრულყოფის მიზნით, **სამმართველოში გრძელდება მუშაობა „სახელმწიფო პროექტის ფარგლებში მიწის ნაკვეთებზე სპორადული რეგისტრაციის სპეციალური წესისა და საკადასტრო მონაცემების სრულყოფის შესახებ“** .

2025 წლისათვის დაგეგმილია 6 გამოფენის მოწყობა. მათ შორის საარქივო სამმართველოში 2, ტერიტორიულ ორგანოებში - 4. ასევე გეგმით გათვალისწინებულია ტელე-რადიო გადაცემების მომზადება: სამმართველოში 1 , ტერიტორიულ ორგანოს არქივებში - 1.

საარქივო სამმართველოს სპეციალისტთა ძალებით, საარქივო მასალებზე დაყრდნობით, მომზადდება და გამოქვეყნდება აჭარაში არსებულ გაზეთებში და ჟურნალ ,,არხეიონში“ სულ 10 სტატია, მათ შორის: სამმართველოში 8, ტერიტორიულ ორგანოს არქივებში 2 სტატია.

არქივებში დაცული დოკუმენტებისა და საარქივო დოკუმენტების გაცნობის მიზნით ჩატარდება საარქივო სამმართველოსა და ტერიტორიულ ორგანოს არქივებში 13 ექსკურსია-გაკვეთილი . მათ შორის სამმართველოში 3, ტერიტორიულ ორგანოს არქივებში - 10 ექსკურსია-გაკვეთილი.

2025 წელში მომზადდება და გამოიცემა სამმართველოს მიერ სამეცნიერო ჟურნალი ,,არხეიონ“-ის ერთი ნომერი.

დოკუმენტური ინფორმაციის ძიების გასაადვილებლად და საარქივო მასალებზე დაყრდნობით გრძელდება მუშაობა თემატური ნუსხაზე: „ ლაო ჯინ ჯაოს ცხოვრება და მოღვაწეობა აჭარაში“.

2025 წელს ჩატარდება სულ 10 ღონისძიება . აქედან სამმართველოში 7, ხოლო ტერიტორიულ ორგანოს არქივებში 3 ღონისძიება.

მომზადდება და გამოიცემა 2024 წლის ანგარიში-ბუკლეტი.

**V \_ საქმეთა დიგიტალიზაცია**

ეროვნული საარქივო ფონდის დიგიტალიზაციის პროექტის განხორციელების მიზნით 2025 წელს დაგეგმილია სულ 60 ფონდის 31720 შ/ერთეულის 2. 500 032 ფაილის ციფრულ მატარებელზე გადატანა. მათ შორის: სამმართველოს ცენტრალურ არქივში 1.700 0032 ფაილის დასკანირება, ხოლო ტერიტორიულ ორგანოს არქივებში სულ 800 000 ფაილის დასკანირება.

განყოფილების მიერ, ასევე დაგეგმილია **2. 500 032** ფაილის გრაფიკული დამუშავება, სისტემატიზაცია და **რედაქტირება**.

**VI \_ მატერიალურ ტექნიკური ბაზის განვითარება**

აჭარის ავტონომიური რესპუბლიკის მთავრობის საქვეუწყებო დაწესებულება \_ საარქივო სამმართველოსა და მის ტერიტორიულ ორგანოს არქივებისთვის (ქობულეთი, ხელვაჩაური, ქედა, შუახევი, ხულო) გათვალისწინებულია ავეჯის, ტექნიკის და საკანცელარიო ნივთების შეძენა და სხვა.

2025 წელს გათვალისწინებულია სამმართველოს ადმინისტრაციული შენობის დაცვა ცოცხალი ძალით და დაცვის საგანგაშო სიგნალით (პულტით) .

სამმართველოს უფროსი მაია ივანიშვილი

იანვარი, 2025 წ.